CELEX: 32009R0198
Language: et
Date: 2009-03-10 00:00:00
Title: Komisjoni määrus (EÜ) nr 198/2009, 10. märts 2009 , teatavate kaupade klassifitseerimise kohta kombineeritud nomenklatuuris

14.3.2009   
            
            
               ET
            
            
               Euroopa Liidu Teataja
            
            
               L 70/6
            
         
      KOMISJONI MÄÄRUS (EÜ) nr 198/2009,
   10. märts 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tolliinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus märgitud CN-koodi või -koodide alla.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. märts 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Taimsest materjalist (merihein) kokkukeerutatud nöörist tehtud toode mõõtmetega ligikaudu 4 m × 30 m.
                  Kude moodustub kahest kokkukeerutatud (korrutatud) nöörist, mis on valmistatud peamiselt patjade täitmiseks kasutatavast taimsest materjalist (merihein).
                  Lõim moodustub taimsest materjalist (meriheinakiud) kokkukeerutatud looduslikust ühekordsest tekstiilkiust nöörist (mille joontihedus on üle 20 000 detsiteksi).
                  Tootel on vahtkummist aluskiht.
                  (põranda vaipkate meriheinast)
                  (Vt fotod nr 648A ja 648B. Fotodel on kujutatud tootest välja lõigatud tükki) (1)
                  
               
               
                  4601 94 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 46 märkusega 1 ja grupi 57 märkusega 1, XI jaotise märkuse 3 punkti A alapunktiga e ning CN-koodide 4601, 4601 94 ja 4601 94 10 sõnastusega.
                  Toode koosneb kolmest eri materjalist.
                  
                              1)
                           
                           
                              Kaks kokkukeerutatud taimsest materjalist nööri (kude) on tehtud rubriiki 1404 kuuluvast ja peamiselt patjade täitmiseks kasutatavast taimsest materjalist (vt HSi selgitavad märkused, rubriik 1404, D, esimene lõik ja kolmanda lõigu punkt 4, milles osutatakse vallisneeriale, mis on meriheina liik).
                              Kiududeks lahti harutamata taimne materjal keerutatakse teatavat liiki nööriks ning sellisena sarnaneb toode rubriigi 4601 põimikutega (vt HSi selgitavad märkused, rubriik 4601, A, punkt 2, alapunkt b) ja on punumiseks sobivast materjalist, mis on „punumismaterjal” grupi 46 märkuse 1 tähenduses.
                           
                        
                              2)
                           
                           
                              Looduslikust tekstiilkiust kokkukeerutatud ühekordne nöör (lõim) on valmistatud taimsetest kiududest. Kiudusid hoiab koos kokkukeerutamine (korrutamine) (vt HSi selgitavad märkused, XI jaotis, „Üldine”, I osa, B, punkt 1, alapunkti i alapunkt a. Seda korrutatud lõnga tuleb käsitada rubriigi 5607 nöörina XI jaotise märkuse 3 punkti A alapunkti e tähenduses, sest korrutatud ühekordse nööri joontihedus on üle 20 000 detsiteksi (vt ka lõnga ja nööri eristamist tabelis 1 (liik – teistest taimsetest kiududest), HSi selgitavad märkused, XI jaotis, „Üldine”, I osa, B, punkt 2 ja HSi selgitavad märkused, rubriik 5308, A, teine lõik ning HSi selgitavad märkused, rubriik 5607, punkt 1, esimene lõik).
                           
                        
                              3)
                           
                           
                              Gruppi 40 kuuluv vahtkummist aluskiht ei määra toote põhiomadusi kombineeritud nomenklatuuri klassifitseerimise üldreegli 3b tähenduses, kuna see asub toote all ega ole näha, kui toode on põrandal. Aluskiht muudab toote tugevamaks ja libisemiskindlaks.
                              Toode tuleb klassifitseerida põimikulaadse punumismaterjalist tootena, sest kokkukeerutatud taimsest materjalist nöör (kude) on rubriiki 4601 kuuluv punumismaterjal ja see määrab toote põhiomadused kombineeritud nomenklatuuri klassifitseerimise üldreegli 3b tähenduses. Kokkupunutud korrutatud kiudude arv on palju suurem kui ühekordsel tekstiilkiul (lõim) ja nad annavad tootele selle iseloomuliku välimuse.
                              Seega ei või toodet klassifitseerida tekstiilpõrandakattena gruppi 57 grupi 57 märkuse 1 tähenduses, sest toote pealispind ei ole tekstiilmaterjalist, vaid peamiselt rubriiki 4601 kuuluvate põimikute laadsetest toodetest.
                           
                        
            
         
      
                  
                     
               
               
                  
                     
               
            
         (1)  Fotod on esitatud üksnes illustratsiooniks.